**MINDSZENTGODISAI ISKOLÁÉRT KÖZALAPÍTVÁNY**

**ALAPÍTÓ OKIRATA**

**(módosításokkal egységes szerkezet)**

Alapítók az 1959.évi IV. törvény (Ptk.) 74/A-G.§.-aiban foglalt rendelkezések alapján közhasznú tartós, közérdekű célra önálló jogi személyiséggel rendelkező Közalapítványt hoztak létre az alábbiak szerint.

Az alapítók:

1./ Mindszentgodisa Község Önkormányzat Képviselőtestülete (7391 Mindszentgodisa, Kossuth L. u. 70.)

2./ Bakóca Község Önkormányzat Képviselőtestülete (7393 Bakóca, Rákóczi u. 75.)

3./ Kisbeszterce Község Önkormányzat Képviselőtestülete (7391 Kisbeszterce, Kossuth u. 15.)

4./ Kishajmás Község Önkormányzat Képviselőtestülete (7391 Kishajmás, Petőfi u. 38.)

A Közalapítvány határozatlan időre jött létre.

I.

A Közalapítvány neve és székhelye

1./ AKözalapítvány neve: **Mindszentgodisai Iskoláért Közalapítvány**

2./ A Közalapítvány székhelye: 7391 Mindszentgodisa, Kossuth L. u. 75.

II.

A Közalapítvány célja

1./ A Közalapítvány a már meglévő Mindszentgodisai Általános Iskolában folyó nevelés, oktatás, képességfejlesztés, ismeretterjesztés elősegítésére jött létre. Támogatja a Mindszentgodisai Általános Iskola oktatási tevékenységét, célja továbbá az iskolai programok körének bővítése, színvonaluk emelése, felzárkóztató és tehetséggondozó helyi projektek támogatása. A Közalapítvány ezen felül támogatja a szaktárgyi és sportversenyeket, a természetjáró tevékenységet, hozzájárul a tanulmányi kirándulások és táboroztatás költségeihez.

2./ A Közalapítvány e célok megvalósítása során az alábbi közfeladatokat látja el:

* a nemzeti köznevelésről szóló 2011. évi CXC. törvény 4.§. 1. pontjának c.) pontjában meghatározott általános iskolai nevelés-oktatás, p) pontja szerinti fejlesztő nevelés, fejlesztő nevelés-oktatás,
* a nemzeti köznevelésről szóló 2011. évi CXC. törvény 2. §. (3) bekezdés szerinti köznevelési intézmény fenntartása,
* a Magyarország helyi önkormányzatairól szóló 2011. évi CLXXXIX törvény 13. §. (1) bekezdés 7. pontja szerinti kulturális szolgáltatás, és 15. pontja szerinti sport, ifjúsági ügyek,
* a helyi önkormányzatok és szerveik, a köztársasági megbízottak,valamint egyes centrális alárendeltségű szervek feladat- és hatásköreirőlszóló 1991. évi XX. törvény 111. §. szerinti és 121.§. szerinti közművelődési és kulturális feladatok.

III.

A Közalapítvány közhasznú jogállására tekintettel:

* nyitott minden magyar és külföldi természetes és jogi személy számára, akik egyetértenek céljaival és azok megvalósulását felajánlásokkal segíteni kívánják,
* gazdasági-vállalkozási tevékenységet csak közhasznú vagy a létesítő okiratban meghatározott alapcél szerinti tevékenység megvalósítását nem veszélyeztetve végez,
* a gazdálkodása során elért eredményét nem osztja fel, azt a létesítő okiratában meghatározott közhasznú tevékenységére fordítja,
* közvetlen politikai tevékenységet nem folytat, szervezete pártoktól független és azoknak anyagi támogatást nem nyújt.

IV.

A Közalapítvány vagyona

A Közalapítvány induló vagyona 250.000,-Ft, azaz kettőszázezer forint készpénz, melyet az alapítók a Mindszentgodisai Iskoláért Közalapítvány javára az 50200047-11000279 számú számlára átutalnak. A számla kezelője a Hegyhátvidéke Takarékszövetkezet.

Az egyes alapítók vagyoni hozzájárulása:

Mindszentgodisa Község Önkormányzat Képviselőtestülete 100.000,- Forint

Bakóca Község Önkormányzat Képviselőtestülete 50.000,- Forint

Kisbeszterce Község Önkormányzat Képviselőtestülete 50.000,- Forint

Kishajmás Község Önkormányzat Képviselőtestülete 50.000,- Forint

A Közalapítványi célok megvalósítására és a Közalapítvány működtetésére az alapítói vagyon, valamint az alapítói vagyon hozadékokkal és támogatásokkal bővülő részei teljes egészében felhasználhatók.

A Kuratórium egyéni kérelem alapján dönt arról, hogy ki veheti igénybe a Közalapítvány szolgáltatását, ill. kinek nyújtanak támogatást.

Gazdálkodásával kapcsolatban a Közalapítvány a vonatkozó pénzügyi szabályok szerint jár el.

V.

A Közalapítvány kezelője és képviselője

A Közalapítvány kezelője a Kuratórium, mely öt tagból áll:

Dr. Szebeni Zsolt 1094 Budapest, Tompa u. 13/A.

Gaál Tiborné 7370 Sásd, Fáy András u. 32.

Nidermayer József 7391 Mindszentgodisa, Kossuth u. 129.

Csirke Csabáné 7391 Mindszentgodisa, Kossuth u. 50/A.

Kiss József 7391 Kisbeszterce, Kossuth u. 14.

A Közalapítvány képviseletére jogosult: Dr. Szebeni Zsolt, a kuratórium elnöke.

A kuratórium a Közalapítvány ügyvezető szerve. A kuratóriumi tagok a Közalapítvány vezető tisztségviselői, megbízatásuk határozatlan időre szól.

A Kuratórium tagjai tevékenységüket társadalmi munkában végzik, de igazolt költségeik megtérítését kérhetik.

A Kuratórium dönt a Közalapítvány vagyonának kezeléséről és felhasználásáról. AKözalapítvány bankszámlája feletti rendelkezésre a kuratórium elnökeönállóan jogosult.

A Kuratórium évente legalább kétszer, egyébként szükség szerinti időközökben ülésezik. Az ülést a kuratóriumi elnöke hívja össze írásban, legalább 15 (tizenöt) nappal megelőzően, a tervezett napirend egyidejű közlésével.

Bármely kuratóriumi tag kérheti kuratóriumi ülés összehívását a cél és az ok megjelölésével. Ilyen kérelem esetén a kuratórium elnöke köteles a kérelem beérkezésétől számított nyolc napon belül intézkedni az ülés összehívásáról. Ha ennek a kötelezettségének a kuratórium elnöke nem tesz eleget, a kuratórium ülését a kérelmet előterjesztő tag is összehívhatja.

A Kuratórium ülései nyilvánosak, az ülésre minden esetben meg kell hívni az ellenőrző bizottság elnökét is, aki tanácskozási joggal vesz részt. A Kuratórium határozatképes, ha ülésén legalábbnégy tag jelen van; döntéseit egyszerű szótöbbséggel, nyílt szavazással hozza.

A kuratórium határozathozatalában nem vehet részt az a személy, aki vagy akinek közeli hozzátartozója a határozat alapján

a) kötelezettség vagy felelősség alól mentesül, vagy

b) bármilyen más előnyben részesül, illetve a megkötendő jogügyletben egyébként érdekelt.

A határozatképtelenség miatt 8 (nyolc) napon belül megismételt kuratóriumi ülés az eredeti napirendi pontok tekintetében akkor határozatképes, ha arról a tagokat a meghívóban előre tájékoztatták, és az ülésen mind a három kuratóriumi tag jelen van.

A Kuratórium dönt az Közalapítvány ügyrendjének megállapításáról, illetve megalkotásáról.

A Kuratórium fogadja el az éves beszámolót és a közhasznúsági mellékletet, amelyről egyhangú szavazással dönt.

A Kuratórium tagjának (tagjainak) tisztsége annak halálával, lemondással, vagy az erre szóló megbízás visszavonásával szűnik meg.

A megbízást az alapítók akkor vonhatják vissza és kezelőként más szervet vagy szervezetet jelölhetnek ki, ha a kezelő szerv illetőleg annak tagjai tevékenységükkel az Közalapítvány célját veszélyeztetik.

VI.

Összeférhetetlenségi szabályok

A legfőbb szerv, valamint az ügyintéző és képviseleti szerv határozathozatalában nem vehet részt az a személy, aki vagy akinek közeli hozzátartozója a határozat alapján

a) kötelezettség vagy felelősség alól mentesül, vagy

b) bármilyen más előnyben részesül, illetve a megkötendő jogügyletben egyébként érdekelt.

Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.

Nem lehet aEllenőrző szerv elnöke vagy tagja, illetve könyvvizsgálója az a személy, aki

a) a legfőbb szerv, illetve az ügyintéző és képviseleti szerv elnöke vagy tagja (ide nem értve az egyesület legfőbb szervének azon tagjait, akik tisztséget nem töltenek be),

b) a közhasznú szervezettel e megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik,

c) a közhasznú szervezet cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat, és az egyesület által tagjának a tagsági jogviszony alapján a létesítő okiratban foglaltaknak megfelelően nyújtott cél szerinti juttatást -, illetve

d) az a)-c) pontban meghatározott személyek közeli hozzátartozója.

A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig -,

a) amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,

b) amellyel szemben az állami adó- és vámhatóság jelentős összegű adóhiányt tárt fel,

c) amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,

d) amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

VII.

Ellenőrző bizottság

Az Ellenőrző bizottság három tagból áll, és ellátja a Közalapítvány működésének és gazdálkodásának általános ellenőrzését.

Ennek keretében a Kuratóriumtól (és a Közalapítvány munkavállalóitól) tájékoztatást kérhet, a Közalapítvány könyveit és iratait megvizsgálhatja és szakértővel megvizsgáltathatja.

A tevékenységét az alapítók részére végzi, tevékenységéről évente az alapítói jogok gyakorlójának számol be.

Az Ellenőrző bizottság tagjai:

Nagy Nikoletta 7391 Mindszentgodisa, Kossuth u. 15.

Link Józsefné 7391 Mindszentgodisa, Kossuth u. 122.

Kovács Rózsa 7391 Kishajmás, Petőfi u. 12.

A tagok megbízatása határozatlan időre szól.

Az Ellenőrző bizottság tagjai e tárgyú külön nyilatkozataik szerint a megválasztást elfogadták.

Az Ellenőrző bizottság köteles a Kuratóriumot értesíteni és szükség esetén az Alapítók döntését is kikérni, ha arról szerez tudomást, hogy

- a Közalapítvány működése során olyan jogszabálysértés, vagy a Közalapítvány érdekeit egyébként súlyosan sértő esemény (mulasztás) történt, amelynek megszüntetése, vagy elhárítása, illetve enyhítése a Kuratórium vagy az alapítók intézkedését igényli, továbbá ha

- a kuratóriumi tagok felelősségét megalapozó tény merült fel.

Amennyiben a bizottság indítványára a Kuratórium összehívására harminc napon belül nem kerül sor, a bizottság azt maga is összehívhatja.

Nem lehet Ellenőrző bizottság tagja, aki

- a Kuratórium tagja,

- a Közalapítvánnyal a megbízatásán kívül más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll,

- a Közalapítvány közhasznú cél szerinti juttatásából részesül, kivéve a bárki által megkötés nélkül igénybe vehető nem pénzbeli szolgáltatásokat, továbbá

- aki a fentiekben meghatározott személyek hozzátartozója.

Az Ellenőrző bizottsági tagság megszűnik:

* a megbízatási idő lejártával,
* a tag halálával,
* ha az alapító a megbízást írásban visszavonják,
* lemondással.

Az Ellenőrzőbizottság évente legalább kétszer, egyébként szükség szerinti időközökben ülésezik. Az ülést az Ellenőrzőbizottság elnöke hívja össze írásban, legalább 15 (tizenöt) nappal megelőzően, a tervezett napirend egyidejű közlésével.

Az Ellenőrzőbizottság ülései nyilvánosak. Az Ellenőrzőbizottság határozatképes, ha ülésén mind a három tag jelen van; döntéseit egyszerű szótöbbséggel, nyílt szavazással hozza.

A határozatképtelenség miatt 8 (nyolc) napon belül megismételt Ellenőrzőbizottsági ülés az eredeti napirendi pontok tekintetében akkor határozatképes, ha arról a tagokat a meghívóban előre tájékoztatták, és az ülésen mind a három Ellenőrzőbizottsági tag jelen van.

VIII.

A Határozatok Könyve

A kuratórium elnöke- a Közalapítvány képviselője - a Kuratórium által hozott határozatokról folyamatos nyilvántartást vezet (Határozatok Könyve). A határozatokat azok meghozatalát követően haladéktalanul be kell vezetni a határozatok könyvébe, feltüntetve - a jegyzőkönyvvel egyezően -

- a döntés tartalmát, időpontját

- ha a határozat nyomban nem alkalmazandó, akkor a hatályba lépés idejét

- a döntést támogatók és ellenzők, valamint a tartózkodók által leadott szavazatok számát és a szavazó kuratóriumi tagok személyét.

A meghozott határozat csak a bejegyzést követően - a meghozatalban részt vett, és a Kuratórium ülésén hitelesítőnek megválasztott egy tag hitelesítésével - válik érvényessé.

IX.

A Kuratórium határozatainak közlése, nyilvánosságra hozatal

A kuratórium elnöke a Kuratórium által hozott határozatok egy kiadmányát az érintett kívülálló személyek részére írásban, ajánlott postai küldeményben, vagy az átvétel írásos igazolásával közvetlen átadással kézbesíti,a döntés meghozatalától számított nyolc (8) napon belül.

Az Közalapítvány gazdálkodásának lényeges adatait és a Kuratóriumnak a tevékenységére vonatkozó lényeges döntéseit hirdetmény formájában nyilvánosságra hozza. A hirdetményt a www.mindszentgodisaiskola.huinternetes honlapon, valamint a Mindszentgodisai Általános Iskola hirdető tábláján kell megjelentetni, az éves beszámoló és a közhasznúsági mellékelt elfogadásától, illetve az egyéb lényeges döntés meghozatalától számított 30 napon belül.

Ez a nyilvánosságra hozatal nem érinti az egyéb jogszabályok által előírt közzétételi, letétbe helyezési kötelezettségek alkalmazandóságát.

A határozatok könyvének, a közhasznúsági mellékletnek és a Közalapítvány egyéb nyilvános iratainak legalább egy-egy példányát a Közalapítvány székhelyén kell tartani és lehetővé tenni, hogy azokba a Kuratórium elnökével előzetesen egyeztetett időpontban bárki betekinthessen, illetőleg azokból saját költségén másolatokat készíthessen.

Az Közalapítvány a működéséről szóló tájékoztatást, szolgáltatásai igénybevétele módját a www.mindszentgodisaiskola.hu internetes honlapon, valamint a Mindszentgodisai Általános Iskola hirdetőtábláján nyilvánosságra hozza.

X.

Záró rendelkezések

A jelen okiratban nem szabályozott kérdésekben a 2013. évi V. törvényben (Ptk.) foglalt rendelkezések, az egyesülési jogról, közhasznú jogállásról, a civil szervezetek működéséről és támogatásáról szóló 2011. évi CLXXV. törvényvonatkozó rendelkezései, valamint az alapítványokra vonatkozó mindenkor hatályos jogszabályok az irányadók.

Az alapítók kijelentik, hogy az Közalapítvány határozatlan időre alapíttatott, megszűnése a Ptk.-ban foglalt esetekben következhet be.

*Alulírott Alapítók jelen egységes szerkezetbe foglalt Alapító Okiratot, mint akaratunkkal mindenben megegyezőt, a mai napon jóváhagyólag aláírtuk.*

Kelt Mindszentgodisa, 2014. május hó 29. napján

**Mindszentgodisa Község Önkormányzata Bakóca Község Önkormányzata**

**alapító alapító**

**Kisbeszterce Község Önkormányzata Kishajmás Község Önkormányzata**

**alapító alapító**

**Ellenjegyzem:**

Kelt Pécsa, 2014. május hó 29. napján